Document ID: 32003R1444

Kommissionens forordning (EF) nr. 1444/2003
af 13. august 2003
om udstedelse af importlicenser for fåre- og gedekødsprodukter under de toldkontingenter, der ikke er specifikke for GATT/WTO-lande, for tredje kvartal af 2003
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2529/2001 af 19. december 2001 om den fælles markedsordning for fåre- og gedekød(1),
under henvisning til Kommissionens forordning (EF) nr. 1439/95 af 26. juni 1995 om gennemførelsesbestemmelser til Rådets forordning (EF) nr. 2467/98 for så vidt angår indførsel og udførsel af fåre- og gedekød(2), senest ændret ved forordning (EF) nr. 272/2001(3), særlig artikel 16, stk. 4, og
ud fra følgende betragtninger:
(1) I afsnit II B i forordning (EF) nr. 1439/95 er der fastsat gennemførelsesbestemmelser for anvendelse af ikke-landespecifikke toldkontingenter for fåre- og gedekødsprodukter. I overensstemmelse med artikel 16, stk. 4, i forordning (EF) nr. 1439/95 bør det fastsættes, i hvilket omfang de ansøgninger om importlicenser, der er indgivet for tredje kvartal af 2003, kan imødekommes.
(2) Efter artikel 15 i forordning (EF) nr. 1439/95 svarer den maksimale disponible mængde for tredje kvartal af 2003 til en fjerdedel af det samlede kontingent for indeværende år. Den disponible mængde for kontingentet med løbenummer 09.4037 (lande i gruppe 5) i bilaget til Kommissionens forordning (EF) nr. 2366/2002 af 27. december 2002 om åbning af EF-toldkontingenter for 2003 for får, geder, fårekød og gedekød(4), ændret ved forordning (EF) nr. 915/2003(5), er derfor på 50 tons for tredje kvartal af 2003 Når de mængder, som der er anmodet om licenser for, overstiger toldkontingentet på 50 t, nedsættes de mængder, der ansøges om, forholdsvis. Mellem den 1. og 10. juli 2003 blev der i Frankrig og også i Nederlandene antaget ansøgninger om import af 50 tons produkter med oprindelse i Sydafrika (gruppe 5 i bilaget til forordning (EF) nr. 2366/2002). Der er ikke indgivet ansøgninger om import af produkter med oprindelse i landene i de øvrige grupper i bilaget til forordning (EF) nr. 2366/2002.
(3) Under hensyn til de mængder, der er til rådighed for tredje kvartal, er procentsatsen for godkendelse af ansøgninger på 50 % for gruppe 5.
(4) Der erindres om, at licenserne kun må anvendes for produkter, der opfylder gældende veterinærbestemmelser i EF -
UDSTEDT FØLGENDE FORORDNING:
Artikel 1
Af en samlet mængde på 50 t for hele Fællesskabet kan Frankrig og Nederlandene hver udstede de importlicenser, der er fastsat i afsnit II B i forordning (EF) nr. 1439/95, for en mængde på 25 t produkter udtrykt i ikke-udbenet vægt med oprindelse i Sydafrika, der blev ansøgt om i forbindelse med kontingent nr. 09.4037 (lande i gruppe 5), som omhandlet i bilaget til forordning (EF) nr. 2366/2002, og som der mellem den 1. og 10. juli 2003 blev indgivet ansøgning om for tredje kvartal af 2003.
Den tilladte nettovægt skal beregnes efter artikel 5 i forordning (EF) nr. 2366/2002.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 26. juli 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. august 2003.

Labels: 3
18
17